钦定古今图书集成/明伦汇编/闺媛典/第248卷 > 陈嘉栋妻刘氏
## 钦定古今图书集成/明伦汇编/闺媛典/第248卷 > 陈嘉栋妻刘氏

按《黄陂县志》：刘氏，陈嘉栋妻。从夫至京师，会魏珰杀
杨涟，氏曰：“忠臣也。”赞夫收其尸。及夫殁，冰蘗自持。子
世昌为浔阳吏，值献逆入犯，氏谓昌曰：“弃鸡肋而探
虎穴，戮力勤王，庶不负所生。”昌遂募健儿千人，勉以
大义，直捣贼营，斩贼无算。献逆遁入夔州。事闻，擢昌
总兵官，诰封夫人。年八十九卒。